[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 5.10.2005

SEC(2005) 1226 τελικό

ΠΡΟΣΧΕΔΙΟ ΔΙΟΡΘΩΤΙΚΟΥ ΠΡΟΫΠΟΛΟΓΙΣΜΟΥ αριθ. 8 ΣΤΟ ΓENIKO ΠΡΟΫΠΟΛΟΓΙΣΜΟ ΓΙΑ ΤΟ 2005

ΚΑΤΑΣΤΑΣΗ ΕΣΟΔΩΝ ΚΑΙ ΔΑΠΑΝΩΝ ΑΝΑ ΤΜΗΜΑΤμήμα III – Επιτροπή

(υποβληθέν από την Επιτροπή)

ΠΡΟΣΧΕΔΙΟ ΔΙΟΡΘΩΤΙΚΟΥ ΠΡΟΫΠΟΛΟΓΙΣΜΟΥ αριθ. 8 ΣΤΟ ΓENIKO ΠΡΟΫΠΟΛΟΓΙΣΜΟ ΓΙΑ ΤΟ 2005

ΚΑΤΑΣΤΑΣΗ ΕΣΟΔΩΝ ΚΑΙ ΔΑΠΑΝΩΝ ΑΝΑ ΤΜΗΜΑ Τμήμα III – Επιτροπή

Έχοντας υπόψη:

- τη συνθήκη για την ίδρυση της Ευρωπαϊκής Κοινότητας, και ιδίως το άρθρο 272,

- τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 177,

- τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων[1], και ιδίως το άρθρο 37,

Η Ευρωπαϊκή Επιτροπή υποβάλλει στην αρμόδια για τον προϋπολογισμό αρχή το προσχέδιο διορθωτικού προϋπολογισμού αριθ. 8 στον προϋπολογισμό του 2005 για τους έκτακτους λόγους που αναφέρονται στην κατωτέρω αιτιολογική έκθεση.

ΠΙΝΑΚΑΣ ΠΕΡΙΕΧΟΜΕΝΩΝ

1. Εισαγωγή 4

2. Αυξηση των προβλεψεων εσοδων 4

2.1. Αναθεώρηση των προβλέψεων των υπολοίπων ΦΠΑ και ΑΕΕ 4

2.2. Άλλα έσοδα 5

2.2.1. Επιστροφή κοινοτικών συνδρομών που δεν χρησιμοποιήθηκαν 5

2.2.2. Τόκοι υπερημερίας και πρόστιμα 5

3. Τομεασ 2: Αυξηση των πιστωσεων πληρωμων για τα διαρθρωτικα ταμεια 5

4. Τροποποιηση των παρατηρησεων της γραμμησ 17 04 02 8

ΣΥΝΟΠΤΙΚΟΣ ΠΙΝΑΚΑΣ ΑΝΑ ΤΟΜΕΑ ΤΩΝ ΔΗΜΟΣΙΟΝΟΜΙΚΩΝ ΠΡΟΟΠΤΙΚΩΝ 9

ΚΑΤΑΣΤΑΣΗ ΕΣΟΔΩΝ ΚΑΙ ΔΑΠΑΝΩΝ ΑΝΑ ΤΜΗΜΑ

Λόγω της προσωρινής ακόμη φύσης των στοιχείων για τους ίδιους πόρους (υπόλοιπα ΦΠΑ/ΑΕΕ) που παρουσιάζονται στην αιτιολογική έκθεση του παρόντος προσχεδίου διορθωτικού προϋπολογισμού, η Επιτροπή προτείνει να παρουσιαστούν τα οριστικά στοιχεία και η γενική κατάσταση εσόδων μέσω σχεδίου διορθωτικής επιστολής που θα υποβληθεί σε μεταγενέστερο στάδιο της διαδικασίας.

ΑΙΤΙΟΛΟΓΙΚΗ ΕΚΘΕΣΗ

1. Εισαγωγή

Η Επιτροπή παρουσιάζει το παρόν προσχέδιο διορθωτικού προϋπολογισμού αριθ. 8 για το έτος 2005 προκειμένου να ληφθούν υπόψη οι ακόλουθες έκτακτες περιστάσεις:

- Η ανάγκη εγγραφής στον προϋπολογισμό μιας έκτακτης αύξησης της πρόβλεψης των εσόδων, ιδίως για την αναθεώρηση των προβλέψεων των υπολοίπων ΦΠΑ και ΑΕΕ ( 2 600 εκατ. EUR)

- η ανάγκη αύξησης των πιστώσεων πληρωμών για τις περισσότερες από τις γραμμές του προϋπολογισμού του τομέα 2 (650 εκατ. EUR), αφού ληφθεί υπόψη η αναδιάταξη από άλλους τομείς που προτείνεται στη συνολική μεταφορά.

Επιπλέον, η Επιτροπή προτείνει την τροποποίηση των παρατηρήσεων της γραμμής 17 04 02 - Λοιπές ενέργειες στον κτηνιατρικό τομέα, στον τομέα της προστασίας των ζώων και της δημόσιας υγείας – με την προσθήκη του κανονισμού (EΚ) αριθ. 178/2002 ως νομικής βάσης για τη γραμμή αυτή.

2. Αυξηση των προβλεψεων εσοδων

2.1. Αναθεώρηση των προβλέψεων των υπολοίπων ΦΠΑ και ΑΕΕ

Σύμφωνα με το άρθρο 16 του κανονισμού (EΚ, Eυρατόμ) αριθ. 1150/2000 του Συμβουλίου της 22ας Mαΐου 2000, η Επιτροπή προτείνει να αναθεωρηθούν οι προβλέψεις των υπολοίπων ΦΠΑ και ΑΕΕ βάσει των διαθέσιμων πληροφοριών με αύξηση κατά 2 600 εκατ. EUR. Οι τροποποιήσεις αυτές αφορούν το κεφάλαιο 31 και 32 της πτυχής «έσοδα» του προϋπολογισμού.

Πρέπει να τονιστεί ότι, στο παρόν στάδιο, οι υπολογισμοί αυτοί είναι ακόμη προσωρινοί δεδομένου ότι τα τελικά στοιχεία όσον αφορά το ΑΕΕ των κρατών μελών δεν έχουν ακόμη επιβεβαιωθεί.

Συνεπώς, η Επιτροπή προτίθεται να παρουσιάσει τα ακριβή ποσά που επηρεάζουν την πτυχή «έσοδα» και τις μεταβολές της γενικής κατάστασης εσόδων μέσω διορθωτικής επιστολής σε μεταγενέστερο στάδιο της διαδικασίας [2].

2.2. Άλλα έσοδα

2.2.1. Επιστροφή κοινοτικών συνδρομών που δεν χρησιμοποιήθηκαν

Λαμβάνοντας υπόψη τα εισπραχθέντα ποσά για τις θέσεις 6150 και 6157 και την εικασία ότι τα ποσά αυτά δεν θα χρησιμοποιηθούν κατά το τρέχον έτος για την επαναδιάθεση των πιστώσεων, προτείνεται να εγγραφεί στον προϋπολογισμό ποσό 360 εκατ. EUR.

2.2.2. Τόκοι υπερημερίας και πρόστιμα

Τα κεφάλαια 70 και 71 της γενικής κατάστασης εσόδων καταγράφουν τόκους υπερημερίας και πρόστιμα. ΄Ήδη στον προϋπολογισμό του 2005 εγγράφηκε ποσό 118 εκατ. EUR. Λαμβάνοντας υπόψη τα ποσά που, στο παρόν στάδιο του έτους, έχουν εισπραχθεί ή πρόκειται πιθανώς να εισπραχθούν, προτείνεται να εγγραφεί πρόσθετο ποσό 200 εκατ. EUR.

3. Τομεασ 2: Αυξηση των πιστωσεων πληρωμων για τα διαρθρωτικα ταμεια

1. Ο προϋπολογισμός του 2005 εγκρίθηκε με μείωση 3 δισεκατ. EUR όσον αφορά τις πιστώσεις πληρωμών του τομέα 2 σε σύγκριση με την πρόταση της Επιτροπής, και συνοδεύτηκε από δήλωση για τις πιστώσεις πληρωμών του τομέα 2.Η δήλωση ανέφερε ότι " Εάν η εκτέλεση των πιστώσεων πληρωμών για τα διαρθρωτικά ταμεία υπερβεί το 40% μέχρι το τέλος Ιουλίου 2005, ή εάν η Επιτροπή θεωρήσει με βάση οποιοδήποτε άλλα κριτήρια ότι υπάρχει έλλειψη πιστώσεων πληρωμών, τότε η Επιτροπή, αφού εξετάσει τις δυνατότητες αναδιάταξης των πιστώσεων πληρωμών στο πλαίσιο του συνολικού προϋπολογισμού, συμπεριλαμβανομένου του τομέα 2, και αφού εκτιμήσει τις πιθανές πηγές συμπληρωματικών εσόδων, πρέπει να υποβάλλει ΠΔΠ στην αρμόδια για τον προϋπολογισμό αρχή το γρηγορότερο δυνατό. Το Ευρωπαϊκό Κοινοβούλιο και το Συμβούλιο θα αποφασίσουν το ΠΔΠ με μια ανάγνωση με σκοπό να διατεθούν οι συμπληρωματικές πιστώσεις που απαιτούνται το αργότερο μέχρι τις αρχές Νοεμβρίου 2005. Αυτό το ΠΔΠ που πρέπει να υποβληθεί και να αποφασιστεί με μία μόνο ανάγνωση προβλέπεται αποκλειστικά και μόνο για τις πιστώσεις που απαιτούνται στο πλαίσιο του τομέα 2 ” .

2. Στα τέλη Μαΐου έγινε υπέρβαση του ορίου του 40% που αναφέρεται στη δήλωση εφόσον είχε χρησιμοποιηθεί το 42% των διαθέσιμων πιστώσεων για τα διαρθρωτικά ταμεία. Ωστόσο, δεδομένου ότι η εκτέλεση επιβραδύνθηκε από τον Απρίλιο, η Επιτροπή αποφάσισε να αναμείνει μέχρι το σημείο που θα ήταν δυνατό να αξιολογήσει τις πιθανές αναδιατάξεις σε όλους τους τομείς του προϋπολογισμού και τα πρόσθετα έσοδα το Σεπτέμβριο, καθώς και να παρακολουθήσει την εκτέλεση για αρκετούς ακόμη μήνες προκειμένου η πρόβλεψη των αποτελεσμάτων του τέλους του έτους να γίνει σε στερεότερη βάση, πριν από την παρουσίαση ΠΔΠ.

3. Η εκτίμηση της εκτέλεσης μέχρι το τέλος Αυγούστου και οι απορρέουσες προβολές μέχρι το τέλος του έτους δείχνουν την ανάγκη να ενισχυθούν οι πιστώσεις πληρωμών του τομέα 2 κατά 1 040 εκατ. EUR.

4. Έγινε χωριστή εκτίμηση για κάθε μία από τις τρεις κύριες συνιστώσες του τομέα 2: τα προγράμματα 2000-2006 των διαρθρωτικών ταμείων για την EΕ-25, το κλείσιμο των προ του 2000 προγραμμάτων των διαρθρωτικών ταμείων για την EΕ -15, και το Ταμείο Συνοχής. Τα πορίσματα της ανάλυσης αυτής παρατίθενται κατωτέρω.

5. Ως προς τα προγράμματα 2000-2006 των διαρθρωτικών ταμείων για την EΕ-25, οι πληρωμές μέχρι το τέλος Αυγούστου έφθασαν τα 16 795 εκατ. EUR, ενώ ο διαθέσιμος προϋπολογισμός ανερχόταν σε 28 386 εκατ. EUR. Η απορρόφηση μέχρι το τέλος του έτους προβλέπεται να φθάσει τα 29 593 εκατ. EUR. Απαιτείται ενίσχυση 1 207 εκατ. EUR. Η ενίσχυση είναι αναγκαία για τις γραμμές του Ευρωπαϊκού Κοινωνικού Ταμείου (EΚΤΑ) και του Ευρωπαϊκού Γεωργικού Ταμείου Προσανατολισμού και Εγγυήσεων, τμήμα Προσανατολισμού (EΓΤΠΕ), όπου η εκτέλεση ήταν πολύ υψηλή αυτό το έτος. Δεν απαιτείται ενίσχυση για το Ευρωπαϊκό Ταμείο Περιφερειακής Ανάπτυξης (EΤΠΑ) ούτε για το Χρηματοδοτικό Μέσο Προσανατολισμού της Αλιείας (ΧΜΠΑ). Για το τελευταίο, είναι δυνατή μια μικρή αναδιάταξη.Είναι αξιοσημείωτο ότι η εκτίμηση της Επιτροπής για την απορρόφηση μέχρι το τέλος του έτους είναι σημαντικά χαμηλότερη από τις προβλέψεις των κρατών μελών. Σύμφωνα με τις τελευταίες, η απορρόφηση θα ανέλθει σε περίπου 38 δισεκατ. EUR. Αυτό αντιφάσκει σαφώς με την μέχρι τώρα εκτέλεση.Ως προς τα προγράμματα για την EΕ-10, μέχρι τώρα καταβλήθηκε 1 δισεκατ. EUR. Η εκτέλεση αντιστοιχεί κυρίως στις αυτόματες καταβολές προπληρωμών, ενώ δεν έχουν σχεδόν ληφθεί αιτήσεις ενδιάμεσης πληρωμής. Σημαντικά ποσά ενδιάμεσων πληρωμών πρέπει να ζητηθούν ακόμη προκειμένου να χρησιμοποιηθεί ο πλήρης προϋπολογισμός αυτών των προγραμμάτων, ο οποίος ανέρχεται σε 3 093 εκατ. EUR με βάση τη συμφωνία της Κοπεγχάγης.

6. Για το κλείσιμο των προγραμμάτων προ του 2000, καταβλήθηκαν 556 εκατ. EUR μέχρι το τέλος Αυγούστου, επί διαθέσιμων πιστώσεων 967 εκατ. EUR. Βάσει της ανάλυσης των φακέλων που πληρούν τους όρους για κλείσιμο μέχρι το τέλος του έτους, οι ανάγκες για ολόκληρο το έτος εκτιμώνται σε 1 200 εκατ. EUR. Συνεπώς απαιτείται ενίσχυση 233 εκατ. EUR.

7. Τέλος, οι πληρωμές για το Ταμείο Συνοχής ανήλθαν σε 1 167 εκατ. EUR στο τέλος Αυγούστου, επί διαθέσιμων πιστώσεων 3 146 εκατ. EUR. Η εκτίμηση της Επιτροπής σχετικά με την εκτέλεση μέχρι το τέλος του έτους (2 746 εκατ. EUR) αφήνει πλεόνασμα 400 εκατ. EUR, το οποίο θα αναδιατεθεί μέσω του παρόντος ΠΔΠ. Πρέπει να σημειωθεί ότι η εκτίμηση της Επιτροπής για την εκτέλεση μέχρι το τέλος του έτους, που βασίζεται στην πραγματική μέχρι τώρα εκτέλεση, είναι επίσης σημαντικά χαμηλότερη από τις προβλέψεις πληρωμών των κρατών μελών οι οποίες ανέρχονται σε 4,2 δισεκατ. EUR.

8. Σημαντικό μέρος του προϋπολογισμού για την EΕ-10 πρέπει ακόμη να εκτελεστεί. Η πρόοδος στην εκτέλεση των προγραμμάτων EΕ-15 ήταν επίσης άνιση μεταξύ των διαφόρων ταμείων. Αυτό μπορεί να αλλάξει μέχρι τις 31 Οκτωβρίου, που είναι η καθορισμένη προθεσμία για την υποβολή των αιτήσεων πληρωμής αυτού του έτους. Η Επιτροπή προτίθεται να συνεχίσει τη στενή παρακολούθηση της εκτέλεσης και να προβεί σε τελική αξιολόγηση των αιτήσεων πληρωμής που θα λάβει από όλα τα κράτη μέλη μέχρι το τέλος Οκτωβρίου. Αυτό μπορεί να οδηγήσει την Επιτροπή σε επανεξέταση του αιτήματός της κατά την πορεία της διαδικασίας της σχετικής με το παρόν ΠΔΠ. Αυτή η προσέγγιση είναι η μόνη που επιτρέπει να αντιμετωπιστούν ταυτόχρονα δύο πρωταρχικά αλλά αντιφατικά μελήματα: πρώτον, να εξασφαλιστεί ότι ο προϋπολογισμός είναι επαρκής για την ικανοποίηση όλων των επιλέξιμων αιτήσεων πληρωμών που θα ληφθούν· δεύτερον, να αποφευχθούν κατά το μέτρο του δυνατού, πλεονάσματα μέχρι το τέλος του έτους. Συνεπώς, η Επιτροπή ζητεί από την αρμόδια για τον προϋπολογισμό αρχή να προγραμματίσει τη διαδικασία της σχετικά με το παρόν ΠΔΠ ούτως ώστε να επιτραπεί η πιθανή αναθεώρηση στις αρχές Νοεμβρίου των τροποποιήσεων που προτείνονται στο παρόν ΠΔΠ.

9. Από τα 1 040 εκατ. EUR που απαιτούνται για να ενισχυθούν οι γραμμές του τομέα 2, τα 390 εκατ. EUR μπορούν να αναδιατεθούν από άλλους τομείς στο πλαίσιο της Συνολικής Μεταφοράς, προκειμένου να ενισχυθεί η γραμμή του ΕΓΤΠΕ 05 04 02 01 με 190 εκατ. EUR και η γραμμή του ΕΚΤΑ 04 02 06 με 200 εκατ. EUR.

10. Αυτό μειώνει την καθαρή ενίσχυση που απαιτείται στον τομέα 2 σε 650 εκατ. EUR.

11. Ο ακόλουθος πίνακας δείχνει τις μεταβολές που θα επιφέρει το παρόν ΠΔΠ στις γραμμές του τομέα 2.

Ποσά σε €

ΑΡΙΘΜΟΣ ΓΡΑΜΜΗΣ ΠΡΟΫΠΟΛΟΓΙΣΜΟΥ | ΟΝΟΜΑΣΙΑ | Μεταβολή στο ΠΔΠ 8 |

EU-25 |

05 01 04 04 | ΕΓΤΠΕ - Μη επιχειρησιακή ΤΒ | -1 200 000 |

05 04 02 01 | ΕΓΤΠΕ Στόχος 1 | 388 750 731 |

05 04 02 02 | ΕΓΤΠΕ - PEACE | -332 |

05 04 02 06 | Leader | 73 216 825 |

04 01 04 01 | ΕΚΤΑ - Μη επιχειρησιακή ΤΒ | -5 376 102 |

04 02 01 | ΕΚΤΑ Στόχος 1 | 159 267 182 |

04 02 06 | ΕΚΤΑ - Στόχος 3 | 250 385 462 |

04 49 04 01 | ΕΚΤΑ – Σταδιακή κατάργηση δαπανών διοικ. διαχειρ. | -1 422 372 |

11 06 04 | ΧΜΠΑ εκτός στόχου 1 | -43 807 388 |

11 06 07 | ΧΜΠΑ - Επιχειρησιακή ΤΒ και Καινοτόμα μέτρα | -842 500 |

130308 | ΕΤΠΑ - Καινοτόμα μέτρα | -2 396 153 |

ΣΥΝΟΛΟ ΔΤ 00-06 Προγράμματα ΕΓΤΠΕ | 460 767 224 |

ΣΥΝΟΛΟ ΔΤ 00-06 Προγράμματα ΕΚΤΑ | 402 854 170 |

ΣΥΝΟΛΟ ΔΤ 00-06 Προγράμματα ΧΜΠΑ | -44 649 888 |

ΣΥΝΟΛΟ ΔΤ 00-06 Προγράμματα ΕΤΠΑ | -2 396 153 |

ΣΥΝΟΛΟ ΔΤ 00-06 Προγράμματα | 816 575 353 |

05 04 02 03 | ΕΓΤΠΕ | 86 314 253 |

05 04 02 05 | ΕΓΤΠΕ παλαιά Στόχου 5α | 30 230 600 |

05 04 02 07 | ΕΓΤΠΕ 94_99 | 20 300 000 |

04 02 03 | ΕΚΤΑ | 51 106 000 |

04 02 05 | ΕΚΤΑ - παλαιά Στόχου 2 και 5β | 29 503 000 |

04 02 07 | ΕΚΤΑ - παλαιά Στόχου 3 και 4 | 24 485 000 |

04 02 09 | ΕΚΤΑ 94_99 | 15 310 000 |

04 02 11 | ΕΚΤΑ | 175 794 |

11 06 06 | ΧΜΠΑ 94_99 | -4 000 000 |

13 03 03 | ΕΤΠΑ | -12 000 000 |

13 03 05 | ΕΓΤΠΕ/ΕΤΠΑ/ΕΚΤΑ Στόχος 2 και 5β | -8 000 000 |

ΣΥΝΟΛΟ ΔΤ Προγράμματα ΕΓΤΠΕ προ του2000 | 136 844 853 |

ΣΥΝΟΛΟ ΔΤ Προγράμματα ΕΚΤΑ προ του 2000 | 120 579 794 |

ΣΥΝΟΛΟ ΔΤ Προγράμματα ΧΜΠΑ προ του 2000 | --4 000 000 |

ΣΥΝΟΛΟ ΔΤ Προγράμματα ΕΤΠΑ προ του 2000 | -20 000 000 |

ΣΥΝΟΛΟ ΔΤ Προγράμματα προ του 2000 | 233 424 647 |

13 04 01 | Ταμείο Συνοχής | -400 000 000 |

ΣΥΝΟΛΟ Ταμείο Συνοχής | -400 000 000 |

ΓΕΝΙΚΟ ΣΥΝΟΛΟ | 650 000 000 |

4. Τροποποιηση των παρατηρησεων της γραμμησ 17 04 02

Ο Κανονισμός (ΕΚ) αριθ. 178/2002 του Ευρωπαϊκού Κοινοβουλίου και του Συμβουλίου, της 28ης Ιανουαρίου 2002, (νομοθεσία τροφίμων και ζωοτροφών), και ιδίως το άρθρο 50, προβλέπει σύστημα έγκαιρης προειδοποίησης για την κοινοποίηση άμεσων ή έμμεσων κινδύνων για την υγεία των ανθρώπων και των ζώων που προέρχονται από τρόφιμα ή ζωοτροφές.

Ωστόσο, ο προϋπολογισμός του 2005, και ιδίως η γραμμή 17 04 02, δεν περιέχει αναφορά στον προαναφερθέντα κανονισμό. Συνεπώς προτείνεται να περιληφθεί ο εν λόγω κανονισμός ως νομική βάση στις παρατηρήσεις του προϋπολογισμού αυτής της γραμμής ως εξής:

"Η παρούσα θέση προορίζεται να καλύψει τις δαπάνες που απορρέουν από το άρθρο 50 του Κανονισμού (ΕΚ) αριθ. 178/2002 του Ευρωπαϊκού Κοινοβουλίου και του Συμβουλίου, της 28ης Ιανουαρίου 2002, για τον καθορισμό των γενικών αρχών και απαιτήσεων της νομοθεσίας για τα τρόφιμα, για την ίδρυση της Ευρωπαϊκής Αρχής για την Ασφάλεια των Τροφίμων και τον καθορισμό διαδικασιών σε θέματα ασφαλείας των τροφίμων (ΕΕL 31 της 1.2.2002, σ.1) ".

ΣΥΝΟΠΤΙΚΟΣ ΠΙΝΑΚΑΣ ΑΝΑ ΤΟΜΕΑ ΤΩΝ ΔΗΜΟΣΙΟΝΟΜΙΚΩΝ ΠΡΟΟΠΤΙΚΩΝ

Δημοσιονομικές προοπτικές Τομέας/υποτομέας | Δημοσιονομικές προοπτικές 2005 | Προϋπολογισμός 2005 συμπεριλ. ΔΠ 1 - 5/2005 και ΠΔΠ 6 - 7/2005[3] | ΠΔΠ 8/2005 | Προϋπολογισμός 2005 συμπεριλ. ΔΠ 1 - 5/2005 και ΠΔΠ 6 - 7 και 8/2005 |

|ΠΑΥ |ΠΠ |ΠΑΥ |ΠΠ |ΠΑΥ [4] |ΠΠ |ΠΑΥ |ΠΠ | |1. ΓΕΩΡΓΙΑ | | | | | | | | | |- Γεωργικές δαπάνες |44 598 000 000 | |42 835 450 000 |42 835 450 000 | | |42 835 450 000 |42 835 450 000 | |- Αγροτική ανάπτυξη και συνοδευτικά μέτρα |6 841 000 000 | |6 841 000 000 |6 279 400 000 | | |6 841 000 000 |6 279 400 000 | |Σύνολο |51 439 000 000 | |49 676 450 000 |49 114 850 000 | | |49 676 450 000 |49 114 850 000 | | Περιθώριο | | |1 762 550 000 | | | |1 762 550 000 | | | 2. ΔΙΑΡΘΡΩΤΙΚΕΣ ΕΝΕΡΓΕΙΕΣ | | | | | | | | | |- Διαρθρωτικά ταμεία |37 247 000 000 | |37 291 564 455 |29 390 527 704 |-6 576 102 |1 050 000 000 |37 284 988 353 |30 440 527 704 | |- Ταμείο συνοχής |5 194 000 000 | |5 131 932 989 |3 005 500 000 | |-400 000 000 |5 131 932 989 |2 605 500 000 | |Σύνολο |42 441 000 000 | |42 423 497 444 |32 396 027 704 |-6 576 102 |650 000 000 |42 416 921 342 |33 046 027 704 | | Περιθώριο | | |17 502 556 | | | |24 078 658 | | | 3. ΕΣΩΤΕΡΙΚΕΣ ΠΟΛΙΤΙΚΕΣ[5] |9 012 000 000 | |9 150 548 408 |8 016 662 269 | | |9 150 548 408 |8 016 662 269 | | Περιθώριο | | |-40 000 000 | | | |-40 000 000 | | | 4. ΕΞΩΤΕΡΙΚΕΣ ΕΝΕΡΓΕΙΕΣ |5 119 000 000 | |5 219 000 000 |5 476 162 603 | | |5 219 000 000 |5 476 162 603 | | Περιθώριο | | |-100 000 000 | | | |-100 000 000 | | | 5. ΔΙΟΙΚΗΣΗ |6 360 000 000 | |6 292 367 368 |6 292 367 368 | | |6 292 367 368 |6 292 367 368 | | Περιθώριο | | |67 632 632 | | | | 67 632 632 | | | 6. ΑΠΟΘΕΜΑΤΙΚΑ | | | | | | | | | |- Αποθεματικό εγγυήσεων |223 000 000 | |223 000 000 |223 000 000 | | |223 000 000 |223 000 000 | |- Αποθεματικό έκτακτης βοήθειας[6] |223 000 000 | |223 000 000 |223 000 000 | | |223 000 000 |223 000 000 | |Σύνολο |446 000 000 | |446 000 000 |446 000 000 | | |446 000 000 |446 000 000 | | Περιθώριο | | |0 | | | |0 | | | 7. ΠΡΟΕΝΤΑΞΙΑΚΗ ΕΝΙΣΧΥΣΗ |3 472 000 000 | |2 081 000 000 |3 286 990 000 | | |2 081 000 000 |3 286 990 000 | | Περιθώριο | | | 1 391 000 000 | | | | 1 391 000 000 | | |8. ΑΝΤΙΣΤΑΘΜΙΣΕΙΣ |1 305 000 000 | |1 304 988 996 |1 304 988 996 | | |1 304 988 996 |1 304 988 996 | | Περιθώριο | | | 11 004 | | | | 11 004 | | | ΣΥΝΟΛΟ |119 594 000 000 |114 235 000 000 |116 593 852 216 |106 334 048 940 |-6 576 102 |650 000 000 |116 587 276 114 |106 984 048 940 | | Περιθώριο | | |3 000 147 784 | | | |3 006 723 886 |7 250 951 060 | |

[1] ΕΕ L 248, 16.9.2002, σελ. 1.

[2] Η χρησιμοποίηση ενημερωμένων προβλέψεων στην πτυχή «έσοδα» βελτιώνει την ακρίβεια των πληρωμών τις οποίες τα κράτη μέλη καλούνται να πραγματοποιήσουν κατά τη διάρκεια του οικονομικού έτους. Σύμφωνα με την προτεινόμενη αναθεώρηση τα κράτη μέλη θα μειώσουν τις βάσει του ΑΕΕ συνεισφορές τους.

[3] Εδώ εμφανίζονται μόνο οι πιστώσεις που ψηφίστηκαν από την αρμόδια για τον προϋπολογισμό αρχή στον αρχικό και στους διορθωτικούς προϋπολογισμούς.

[4] Οι πιστώσεις αναλήψεως υποχρεώσεων του ΠΔΠ 8/2005 προέρχονται από τα κονδύλια μη διαχωριζόμενων πιστώσεων, όπου προτείνεται μεταβολή για τις συναφείς πιστώσεις πληρωμών. Τα οικεία κονδύλια είναι 05 01 04 04 και 04 01 04 01.

[5] Το ποσό του Tαμείου Αλληλεγγύης της ΕΕ εγγράφεται άνω του ορίου των αντίστοιχων τομέων όπως προβλέπεται στη Διοργανική Συμφωνία της 7ης Νοεμβρίου 2002 (ΕΕ C283 της 20.11.2002)

[6] Περιλαμβανομένων 100 εκατ. EUR που μεταφέρθηκαν στο κονδύλιο έκτακτης βοήθειας. Επιπλέον ποσό 70 εκατ. EUR πρόκειται να μεταφερθεί λόγω της συμφωνίας που επιτεύχθηκε στη συνδιαλλαγή της 15ης Ιουλίου 2005 κατά τις συζητήσεις για το ΠΔΠ 3/2005.